
ZAPISNIK 

11. sjednice Vijeća Mjesnog odbora Trpuci,
održane u petak, 29. travnja 2022. godine
 s početkom u 20,00 sati.


Nazočni članovi Vijeća: Tomo Babić, Ivica Ferko, Zdravko Ferko, Tomislav Maceković i Dražen Matin.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dražen Matin, predsjednik Vijeća.

[bookmark: _GoBack]Dražen Matin konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara 11. sjednicu Vijeća. Prije početka otvara raspravu te daje na glasovanje zapisnik s 10. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 10. sjednice.
Dražen Matin konstatira da su svi članovi primili prijedlog dnevnog reda. Pitao je, imaju li članovi Vijeća dodatnih prijedloga za dopunu dnevnog reda. Tomislav Maceković predložio je dopunu dnevnog reda  točkom Prijedlog  zaključka o prijedlogu izrade projektne dokumentacije 
za izgradnju nogostupa u ulici Cerjani. Članovi Vijeća jednoglasno (5 „za“) glasaju i prihvaćaju dopunu dnevog reda – druga točka. 

Obzirom da nema dodatnih prijedloga, dopunjeni dnevni red Dražen Matin daje na glasovanje. Vijeće jednoglasno (5 “za”) utvrđuje

DNEVNI RED:

1. Izvješće o realizaciji komunalnih akcija na području Mjesnog odbora Trpuci
2. Prijedlog  zaključka o prijedlogu izrade projektne dokumentacije  za izgradnju nogostupa u ulici Cerjani
3. Pitanja, prijedlozi i obavijesti

/ Prelazi se na rad po dnevnom redu /

Ad 1) Izvješće o realizaciji komunalnih akcija na području Mjesnog odbora Trpuci

Dražen Matin izvješću članove Vijeća o pripremi radova za asfaltiranja ulica Vinešnjak, Rosulja i Uski put, a putem sredstava asfalterskog programa Plana malih komunalnih akcija Mjesnog odbora Trpuci u 2022.

Ad 2) Prijedlog  zaključka o prijedlogu izrade projektne dokumentacije  za izgradnju nogostupa u ulici Cerjani

Izvjestitelj je Tomislav Maceković.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno (5 „za“) donosi:

ZAKLJUČAK
o prijedlogu izrade projektne dokumentacije 
za izgradnju nogostupa u ulici Cerjani



1. Vijeće Mjesnog odbora Trpuci raspravljalo je o učestalim prigovorima građana iz Gornjih Trpuca na sigurnost pješaka u prometu u ulici Cerjani od ulice Ključi do križanja s Trpučanskom cestom/ulicom Horvati. Građani upozoravaju da obzirom na uzbrdicu i zavoj te vozila koja prometuju dio pješaka do okretišta autobusa prilazi uskom bankinom i kroz jarak.

2. Vijeće Mjesnog odbora Trpuci moli da razmotrite da prilikom izmjene Plana komunalnih aktivnosti Gradske četvrti Brezovica uvrstite izradu projektne dokumentacije za izgradnju nogostupa u ulici Cerjani od ulice Ključi do križanja s Trpučanskom cestom/ulicom Horvati (okretište autobusa).

3. Ovaj se zaključak dostavlja Vijeću Gradske četvrti Brezovica na daljnje postupanje.


Ad 3) Pitanja, prijedlozi i obavijesti

Dražen Matin upozorio je na problem sipine, a o čemu je Vijeće Mjesnog odbora Trpuci raspravljalo na prošloj sjednici.
Petar Vukelić odgovorio je da će predstavnike Čistoće upozoriti na navedenu problematiku.
Dražen Matin rekao je kako sakuplja prigovore građana vezano uz uređenje prometnica te će ih objedinjeno dostaviti Gradskoj četvrti Brezovica.

Daljnje rasprave nije bilo, te je Vijeće završilo s radom u 20,30 sati.

Zapisnik sastavio: 							     
Gradski ured za mjesnu samoupravu,
civilnu zaštitu i sigurnost

KLASA: 024-08/22-003/924
URBROJ: 251-13-11-8-22-2
Donji Trpuci, 29. travnja 2022.
  

                                     					          Predsjednik Vijeća
                                                                                                      Mjesnog odbora Trpuci
         
  Dražen Matin

